Hovinsholmen

Hovinsholmen er ei øy på ca. 37 daa sør for Helgøya i innsjøen Mjøsa i Ringsaker kommune i Innlandet. Holmen ligger syd for gården Hovinsholm på Helgøya. Mot vest på holmen ligger en stor gravhaug fra jernalderen.  En mindre ringformet forsenkning omtalt som Holmgangsringen ligger midt inne på holmen. Det er trolig et gravsted fra jernalderen.. Rester etter et veifar går rundt ytterkanten av holmen . Ved lav vannstand i Mjøsa er det mulig å gå tørrskodd fra Helgøya til holmen.

Helgøyas sydspiss, strandområdet fra Hovinsholm til Hovelsrud, og Hovinsholmen, er et område med en utpreget geologi. Bergarten består av skifer og sandstein. Området viser en del av den kambrosilurske lagrekken i Oslofeltet. Strandprofilet viser et snitt gjennom Ortocerkalken og overliggende lag.  Dette er et område med forekomster av fossiler.Norges gelogiske undersøkelse - Faktaark  HelgøyaNorges gelogiske undersøkelse - Geologisk naturarv  zoom inn på Helgøya \ HovinsholmenUIO, Naturhistorisk museum, Hovinsholmformasjonen  Hovinsholmformasjonen, også kalt Hovinsholmskifer, består av grå leirskifer i veksling med kalksandstein og spredte kalkknoller. Laget gjenfinnes i andre deler av mjøs-regionen og er tidfestet til mellom til sen ordovicium.Norges gelogiske undersøkelse - Hovinsholmformasjonen

Ifølge tradisjonen ble den store gravhaugen reist over Ottar Gudbrandsson, som falt i et slag mellom hans far Gudbrand Herse og Halvdan Svarte midt på 800-tallet. Antakelig er gravhaugen i virkeligheten fra eldre jernalder.

Galleri

 Referanser 

Kategori:Øyer i Innlandet
Kategori:Ringsakers geografi
Kategori:Innlandsøyer i Norge